策師南遊過三峽見予求施以詩會余憂悲苦惱無意賦詠姑借梅爲喻送行則無一字不著題此本分事不妨大親切也策將安取紹興十四年十二月一日
作者：馮時行
朝代：宋

paragraphs: 策骨寒瘦枯梅枝，梅花開時徵我詩。
我詩悲瘁作無意，借梅代我陳其詞。
梅云最先得春意，桃花亂攙作佛事。
千年冷落空自知，今日相看合何似。
迦葉眼睛誰不有，先覺我當爲上首。
普令世界識春光，南枝待入瞿曇手。